18,一向月經吾準3-4月先一次有是可能半年,如果沒有內射,只入了一半就沒有進行了其實都係兩三秒嘅事,要否需要食事後?機率大唔大
因為陰莖性興奮嘅時候,已經會分泌出透明嘅尿道球腺液,內含少量精子,係有機會導致懷孕嘅。加上係有進行過插入式嘅性行為(即使只係入左一半),有直接接觸過陰道,所以係有懷孕風險。
不過始終尿道球腺液,比起一般精液,會導致女性懷孕嘅風險係比較低,都可以考慮一下係咪選擇服用事後丸,因為服用事後丸係有一定嘅副作用,例如頭痛、噁心、腹痛等。
同埋,都想了解下你最後一次發生性行為係邊一日?
因為要留意番,一般事後丸係有分兩種藥物,一種係需要性交後72小時內服用,越快服用藥效越高,而另一種係需要性交後120小時內服用,服用時間唔會影響藥效。所以如果最後決定都係想服用事後丸的話,就建議盡快去睇家計會醫生,或者其他醫生啦
因為本身你月經都唔太準,所以我地都好難透過你一向嘅經期去推論你大概排卵嘅日子,所以都未能準確咁去評估你懷孕嘅風險。
總括黎講,懷孕風險唔高嘅,睇下你想穩陣起見,服用事後丸,還是覺得風險唔高,無服用事後丸嘅需要啦 如果選擇唔服用事後丸的話,就建議番性行為11日後進行驗孕,確認一下係咪無懷孕
最後,建議下次發生性行為嘅時候,記得整個過程都戴番安全套,咁就可以唔洗擔心,又保障到雙方啦